SL Uradni list Evropske unije L 161/35

SKLEP SKUPNEGA ODBORA EGP

št. 15/2005

z dne 8. februarja 2005

o spremembi Priloge XIII (Prevoz) k Sporazumu EGP

SKUPNI ODBOR EGP JE —

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga XIII k Sporazumu je bila spremenjena s Sklepom Skupnega odbora EGP št. 179/2004 z dne 9. decembra 2004 (1).

(2) Uredba (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (2) je bila vključena v sedanji sporazum s Sklepom Skupnega odbora EGP št. 179/2004 z dne 9. decembra 2004, s prilagoditvami.

(3) Uredbo (ES) št. 1643/2003 Evropskega parlamenta in Sveta z dne 22. julija 2003 o spremembi Uredbe (ES) št. 1592/2002 o skupnih predpisih na področju civilnega letalstva in ustanovitvi Evropske agencije za varnost v letalstvu (3) je treba vključiti v Sporazum.

(4) Uredbo Komisije (ES) št. 1701/2003 z dne 24. septembra 2003 o prilagoditvi člena 6 Uredbe (ES) št. 1592/2002 Evropskega parlamenta in Sveta o skupnih predpisih na področju civilnega letalstva in ustanovitvi Evropske agencije za varnost v letalstvu (4) je treba vključiti v Sporazum.

(5) Uredbo Komisije (ES) št. 104/2004 z dne 22. januarja 2004 o določitvi pravil o organizaciji in sestavi odbora za pritožbe Evropske agencije za varnost v letalstvu (5) je treba vključiti v Sporazum —

SKLENIL:

Člen 1

Priloga XIII k Sporazumu se spremeni:

1. V točki 66n (Uredba (ES) št. 1592/2002 Evropskega parlamenta in Sveta) se doda naslednje: „, kakor je bilo spremenjeno s: — 32003 R 1643: Uredba (ES) št. 1643/2003 Evropskega parlamenta in Sveta z dne 22. julija 2003 (UL L 245, 29. 9. 2003, str. 7), — 32003 R 1701: Uredba Komisije (ES) št. 1701/2003 z dne 24. septembra 2003 (UL L 243, 27. 9. 2003, str. 5).“

2. Za točko 66n (Uredba (ES) št. 1592/2002 Evropskega parlamenta in Sveta) se vstavi naslednja točka: „66o. 32004 R 0104: Uredba Komisije (ES) št. 104/2004 z dne 22. januarja 2004 o določitvi pravil o organizaciji in sestavi odbora za pritožbe Evropske agencije za varnost v letalstvu (UL L 16, 23. 1. 2004, str. 20).“

Člen 2

Besedila uredb (ES) št. 1643/2003, 1701/2003 in 104/2004 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 9. februarja 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6), ali na dan začetka veljavnosti Sklepa Skupnega odbora EGP št. 179/2004 z dne 9. decembra 2004, odvisno od datuma, ki nastopi pozneje.

Člen 4

Ta sklep se objavi v oddelku EGP in Dopolnilu EGP Uradnega lista Evropske unije.

V Bruslju, 8. februarja 2005 Za Skupni odbor EGP Predsednik Richard WRIGHT

(1) UL L 133, 26.5.2005, str. 37.

(2) UL L 240, 7.9.2002, str. 1.

(3) UL L 245, 29.9.2003, str. 7.

(4) UL L 243, 27.9.2003, str. 5.

(5) UL L 16, 23.1.2004, str. 20.

(6) Navedena ni nobena ustavna zahteva.